b'\n_START_ARTICLE_\nKreikan maavoimat\n_START_SECTION_\nHistoria\n_START_PARAGRAPH_\nKreikan maavoimat syntyi Kreikan vapaussodan alettua vuonna 1821, kun aiemmin hajanaiset osmanivaltaa vastaan kapinoineet joukot keskitettiin j\xc3\xa4rjest\xc3\xa4ytyneen komennon alaisuuteen. Muiden maiden armeijoissa palvelleet kreikkalaistaustaiset upseerit sek\xc3\xa4 ulkomaiset vapaaehtoiset auttoivat armeijan organisoinnissa. Ensimm\xc3\xa4isen j\xc3\xa4rjest\xc3\xa4ytyneen yksik\xc3\xb6n perusti Al\xc3\xa9xandros Ypsil\xc3\xa1ntis Moldovassa 3. maaliskuuta 1821. Sit\xc3\xa4 kutsuttiin nimell\xc3\xa4 Pyh\xc3\xa4 joukko (Ier\xc3\xb3s L\xc3\xb3chos). Dim\xc3\xadtrios Ypsil\xc3\xa1ntis j\xc3\xa4rjesti armeijaa Kalam\xc3\xa1tassa kes\xc3\xa4kuussa 1821._NEWLINE_Virallisesti armeijan j\xc3\xa4rjest\xc3\xa4misest\xc3\xa4 m\xc3\xa4\xc3\xa4r\xc3\xa4si Al\xc3\xa9xandros Mavrokord\xc3\xa1tos vuonna 1822. Alussa se koostui jalkav\xc3\xa4est\xc3\xa4, ratsuv\xc3\xa4est\xc3\xa4, tykist\xc3\xb6st\xc3\xa4 ja pioneereista. Sotilaat k\xc3\xa4yttiv\xc3\xa4t omia aseitaan, ja lis\xc3\xa4ksi saatiin joitakin tykkej\xc3\xa4. T\xc3\xa4m\xc3\xa4 virallinen armeija oli kuitenkin pitk\xc3\xa4\xc3\xa4n l\xc3\xa4hes toimintakyvyt\xc3\xb6n taloudellisten vaikeuksien vuoksi. Lopulta armeija perustettiin uudestaan vuonna 1828 Io\xc3\xa1nnis Kapod\xc3\xadstriaksen k\xc3\xa4skyst\xc3\xa4. Kapod\xc3\xadstriaksen murhan j\xc3\xa4lkeen maa oli joutua anarkiaan. Kreikan kuninkaaksi vuonna 1833 valittu Otto toi Baijerista mukanaan 4\xc2\xa0000 miehen joukot, ja Kreikan armeija j\xc3\xa4rjestettiin uudelleen. Uusi hallinto otti teht\xc3\xa4v\xc3\xa4kseen j\xc3\xa4rjestyksen palauttamisen. Armeija otti kuitenkin usein osaa poliittisiin kiistoihin sek\xc3\xa4 Oton aikana ett\xc3\xa4 t\xc3\xa4m\xc3\xa4n syrj\xc3\xa4ytt\xc3\xa4misen j\xc3\xa4lkeen, uuden kuninkaan Yrj\xc3\xb6 I:n aikana._NEWLINE_Armeijaa yritettiin kehitt\xc3\xa4\xc3\xa4 edelleen 1800-luvun lopun vaikeina vuosina, jolloin k\xc3\xa4ytiin sotia Epeiroksesta ja Thessaliasta muun muassa vuoden 1897 sodassa. Erityisesti uudistaminen p\xc3\xa4\xc3\xa4si vauhtiin vuosina 1904\xe2\x80\x931912 armeijan kapinoitua. T\xc3\xa4m\xc3\xa4 n\xc3\xa4kyi sotamenestyksess\xc3\xa4 vihdoin ensimm\xc3\xa4isess\xc3\xa4 ja toisessa Balkanin sodassa 1912\xe2\x80\x931913._NEWLINE_Maavoimia uudistettiin j\xc3\xa4lleen ensimm\xc3\xa4isen maailmansodan yhteydess\xc3\xa4 sek\xc3\xa4 toisen maailmansodan alla vuonna 1935. Toisessa maailmansodassa maavoimat taisteli ensin Italiaa ja sitten Saksaa vastaan. Kreikan tultua miehitetyksi maavoimat korvautui erilaisilla Kreikan alueilla toimineilla vastarintajoukoilla, siin\xc3\xa4 miss\xc3\xa4 meri- ja ilmavoimat saattoivat jatkaa taistelua evakuoituina osana brittijoukkoja. Sodan j\xc3\xa4lkeen armeijaa uudistettiin j\xc3\xa4lleen, ja perustettiin muun muassa kansalliskaartin joukot. Kreikan liitytty\xc3\xa4 puolustusliitto Natoon vuonna 1952 maavoimat organisoitiin toimimaan tarvittaessa sen puolustuksen osana.\n_START_SECTION_\nSotilasarvot\n_START_PARAGRAPH_\nKreikan maavoimien sotilasarvot (ja niit\xc3\xa4 Suomessa vastaavat l\xc3\xa4himm\xc3\xa4t sotilasarvot) ovat:\n_START_SECTION_\nKalusto\n_START_PARAGRAPH_\nMaavoimat k\xc3\xa4ytt\xc3\xa4\xc3\xa4 muun muassa seuraavaa kalustoa:'